Þar að auki veldur endurvinnsla mun minni mengun en frumvinnsla . Ef þú ert með brúna tunnu ferðu eftir flokkunarleiðbeningum hér Brúna tunnan er í boði fyrir öll fyrirtæki og íbúa þeirra sveitarfélaga sem við þjónustum og býður upp á lífræna flokkun . Ef þú ert ekki með brúna tunnu , getur þú alltaf fengið hjá okkur moltugerðartunnu og búið til þína eigin moltu heima . Hvert kíló af lífrænum úrgangi gerir um 0,6 kíló af moltu . Pic-Nic dósir , sem eru afar vinsælar í jólaboðum , eru dæmi um blandaðar umbúðir sem ekki er hægt að aðgreina auðveldlega í pappa , plast og málma . Þar sem ekki er til sérstakur endurvinnsluferill fyrir dósirnar , eru þær ekki tækar til endurvinnslu og teljast almennt sorp . Mjólkurfernur og djúsfernur eru endurvinnanlegar þar sem til er sérgreindur endurvinnsluferill fyrir þær . Ekki þarf að rífa plasttappa eða álfimur frá . Hér er hlekkur á heimasíðu Novamont sem framleiðir og hefur einkaleyfi á þessu hráefni og lýsir enn frekar maíspokanum og hráefninu MATER-BI og þeim umhverfiskröfum sem þeir gera til vörunnar . Jafnframt er annar hlekkur á þær vottanir sem fyrirtækið uppfyllir . Maís er ekki eina jurtin sem notuð er í framleiðsluna því einnig er hægt að nota mjölmiklar kartöflur , þistil ofl . Þessi atriði skipta máli í sambandi við það hvort framleiðslan er í samkeppni við framleiðslu á mat handa hungruðum heimi en svo er ekki í þessu tilfelli . Á það má svo benda að skortur á landssvæðum til ræktunar er minna vandamál en sú staðreynd að 30% af framleiddum matvælum er hent árlega .